kk en en ba kk kk kk mn kk ky ru kk ru kk bg kk ru kk kk kk en kk kk kk kk kk kk kk kk kk kk kk kk kk kk kk kk kk ky kk ky uk en kk kk kk de ky kk fr kk kk fr kk kk es kk kk fr kk kk de kk kk fr kk kk ja ky kk fr kk kk fr kk kk fr kk kk sv kk kk en kk kk nb ky kk nb bg kk fr bg kk de mn kk fr kk kk en kk kk fr ru kk es kk kk en kk kk sv ru kk fr ky kk de kk ru ru tt bg kk ru ru en en sv fr de de fr fr fr sv en fr en ja fr de fr es nb fr de en en sv de de fr en fr it fr de en kk ky kk en es en es kk kk kk lmo kk kk ca kk kk oc kk kk oc kk kk oc kk kk de kk kk oc kk kk sl kk kk kk kk
Белгілі ел ағасы дерт алдындағы дәрменсіздіктің себебін айтты - Атырау газеті
Қазір үйден шықпай, жиын, шақыртулардан түбегейлі бас тартқан Илья аға халықтың өткеннен сабақ алмай, жауапты мамандардың дабылдарына құлақ аспайтынына наразылық білдірді.
– Атырауда сақтықты білмейтін, тәртіпке көнбейтіндер көп. Көрінген жерде садақа, жасырын құдалық, жиын-той. Қауіпсіздік туралы айтылғанымен, дәрігерлер дабыл қаққанымен, халық әлі күнге түсінетін емес, – дейді ол.
Ауру таралмауының жолын кесу үшін ең бастысы оқшаулану қажет. Яғни, өзінөзі сақтау – қорғанудың күшті амалы.
Дауасыз дертпен күрес медицина саласындағы біраз олқылықты байқатты. Күн санап күрт өскен науқастар, қажетті дәрі-дәрмек пен тиісті құрылғылардың жоқ болғанына қарамастан ақ халаттылар уақытпен санаспай еңбек етті. Ауа жібермейтін арнайы қорғаныш киімін бірнеше сағат бойы шешпей, қызмет қылып, әр науқас үшін бәйек болған дәрігерлер еңбегі – ерен.
«Біз дәрігер құдіретінің арқасында аман қалдық. Жұбайым Тиыш Әлтайқызы екеуіміз басында мән бере қоймағанымыз шын. Өйткені, ешкіммен араласпай, азық-түлік, дәрі-дәрмек алу үшін бетперде киіп, қолғаппен шығып жүрдік. Әуелі тамаққа тәбетіміз болмай, басымыз ауырып, жөтеле бастадық. Кейін ыстығымыз көтеріліп, ентікпе пайда болды. Сөйтіп, жедел жәрдем шақырып, алғашқыда облыстық ауруханаға түстік. Арада 4 күн өткенде жұқпалы аурулар ауруханасындағы дәрігерлерге тап болып, жанқиярлық еңбекті көзімізбен көрдік. Қай санаттағы медициналық құрам болмасын, күні-түні науқастар өмірі үшін күресті. Айта кетейін, сол бір қиын шақтарда Атырау облысының әкімі Махамбет Досмұхамбетовтың бірнеше рет ауруханаға келіп, ауырып жатқан адамдармен сөйлесіп, олардың жағдайымен танысқанына куә болдық. Әкімнің орынбасары Бақытгүл Хаменова да ахуалмен жеке танысып, дәрі-дәрмектің дер кезінде жеткізілуі, аурухананың сырқаттарға керекті аппараттармен қамтамасыз етілуі туралы үнемі хабардар болып отырды. Бақылау жасады. Бұл да аса маңызды» деді сол бір қиын шақтарды ой елегінен өткізе отырып.
– Айтыңызшы, аурумен бір рет бетпе-бет келген адам қайтадан жұқтырмауы әбден мүмкін дейді. Сіз қалай ойлайсыз? – дедік сөз арасында.
– Жоқ, қарағым. Ол болжаусыз. Жай айтыла салған сөз. Мәселен, біз ауырдық. Ал, қайталап сырқаттанып қалмайтынымызға кім кепілдік береді? Айтуың өте орынды. Кеше ауырдық, енді жұқпайды деп, қарапайым бетперде тақпастан жүретіндер де бар арамызда. Бұл – дәлелденбеген факт. Сондықтан, сенуге болмайды. Вирустың қауіптілігі, ескіні қоздырып, жаңа ауру жамап беретіндігінде. Мәселен, біз әлі күнге дейін толыққанды айықтық деп айта алмаймыз. Ұмытшақ болып кеттік. Сүйек қақсайды. Бас айналады. Менің қан қысымым ешқашан көтерілмеген, үнемі бірқалыпта тұратын-ды. Осыдан біраз бұрын көтеріліп, 200-ден бір-ақ шықты. Сондықтан, ойнайтын нәрсе емес. Қалай болғанда да, тәртіпті қатаң сақтау керек. Былтырғы ахуалды қайт аламас үшін бақылау, тексеруді күшейту керек. Жасырын жиын-тойлар кім үшін қажет? Маңыздысы, денсаулық емес пе? Бір жасқа енді толған сәбидің қызықшылығына жиналған жүзге жуық адамның басын қосқан аста-төк тойда бір адам арқылы бірнеше адамға ауру жұқса, кімге пайда? Кеңе с өкіметі кезінде комсомол жастарынан құралған арнайы топтар қызмет етуші еді, солардың ізімен саналы жастарды рейд жұмыстарына жұмылдыру да оң нәтиже береді деп ойлаймын, – деді Илья аға.
Қазіргі таңда вакцина алу белең алды. Бірнеше кезеңнен тұратын екпе жұмыстары тиісті деңгейде жүргізілуде. Осы мәселеге қатысты әңгімелесушіміздің пікірін сұрадық. «Расында да, вакцина туралы да неше түрлі сөздер шықты. Алған адамдарды көрсетіп те жатыр. Ол – дәрігерлердің ғылыми жолмен жасап жатқан амалдары. Мен маман емеспін. Білетінім, үлкен адамдарға ауырлау тиеді екен» деді ол. Бұл күнде ешқайда шықпай, үйде отырған отбасы өзгелерге де сақтық шараларының маңызды екенін айтты.
– Атырау үшін өткен жыл қасіретті болғаны жасырын емес. Небір марғасқа азаматтар, тепсе темір үзетін жастағы жайсаң жандардан айырылдық. Әлемге, елге қасірет болып келген вирус кезінде Атырау әкімшілігі мен медициналық персонал аянып жатқан жоқ. БАҚ та үгіт-насихат жүргізіп-ақ жатыр. Олардың ел үшін бәйек болған қамқорылығын айтуымыз керек. Дәрігерлердің еңбегі өлшеусіз. Қазірдің өзінде екі күннің бірінде бізді тексеріп, хал-жағдайымызды сұрап отыр. Талап пен тәртіпті сақтау арқылы ғана ауруды жеңе аламыз, – деді Илья аға.
Күллі әлемді құрсаулаған коронавирус індеті әлі де айылын жияр емес. Аурудың қармағы ұзын-ақ. «Қашан, қайдан, қалай?» деген сауалдарға жауап ала алмастан, ауруханадан бір-ақ шығып жатқандар жетерлік. Өмірлік құндылықтың денсаулық, жақын адамың, өз отбасың екенін демде сездірген дертпен күресте қажыр-қайрат таныту үшін әр адам өзін сақтаудан бастаса екен! Ауырмаңыздар!
Жолдағы қауіпсіздік бәрінен маңызды
«AMANAT» партиясының кезектен тыс ХХІV съезіне Атырау облысынан делегаттар сайланды
Атырауда Мұхтар Шахановқа ерекше құрмет көрсетілді
Көне тарих көмбесіндегі кездесу
Бозбала бойындағы намысты қалай оятамыз?
Мектептің мерейі, оқушының болашағы – ҰСТАЗДЫҢ ҚОЛЫНДА
Ұстаздардың әлеуметтік жағдайы талқыланды
Тұғырнамада қандай тақырыптар қамтылған?
АВТОРЛЫҚ БАҒДАРЛАМА: ІЗДЕНІСТЕН НӘТИЖЕГЕ ДЕЙІН
Бас прокуратурада бизнес мәселелері талқыланды
Атырау университетінде жаңа аудитория ашылды
«Отбасы – береке мен бірліктің бастауы»
«Түркістан жыланы»: ОЛ ТУРАЛЫ НЕ БІЛЕМІЗ?
Қаламының желдірме желі бар
Құрманғазыда егіздер шеруі өтті
«MEKTEP-ONLINE» – оқушыға мол мүмкіндік
Атырауда агрокешен маманға зəру
«28 ілмек» еріктілері шала туған балаларға бұйымдар тоқыды
Қызылқоғалық шаруагер асыл тұқымды мал басын өсіріп отыр
ТАРИФ: Тұрғындарды тығырыққа тіремеуі тиіс
Камералдық бақылау нені көрсетеді?
Аудандық мәслихат  депутаттары “Мұнайайдаушылар”
Ұстаздардың әлеуметтік жағдайы талқыланды
​ ​ AMANAT партиясы Атырау қалалық филиалында қалалық
Бас прокуратурада бизнес мәселелері талқыланды
2022 жылғы 29 қыркүйекте Бас прокуратурада Президент
Индердегі тұзбұлақтан жоғары сапалы ас тұзын өндіру басталды
Атырауда жаңа өнім. Индердегі тұзды көлден жоғары сапалы
Атыраудағы Талқайран ықшамауданында 900 орындық мектептің құрылысы басталды
«Каспий Құбыр Консорциумы» АҚ-ның демеушілігімен салынатын
Екі ғасырдың естеліктері – құрманғазылық зейнеткердің мұражайында
Атырау облысындағы Құрманғазы ауданының тұрғыны Ғалымжан
Соңғы тәулікте 19 атыраулық КВИ жұқтырды
Облыстық денсаулық сақтау басқармасының мәліметінше
Атырау мен Хорезм облыстары өзара байланысты кеңейтпек
Атырау облысының әкімі Серік Шәпкенов Өзбекстан Республикасы
Газет Қазақстан Республикасы ақпарат және коммуникациялар министрлігі ақпарат комитеті мерзімді баспасөз басылымын, ақпараттық агенттігін және желілік басылымды есепке қою, қайта есепке қою туралы 2018 жылғы 16 мамыр күнi тiркелiп, тiркеу туралы №17097-Г куәлiгi берiлген.
Авторлар жарияланымындағы  пiкiрлер  редакцияның түпкiлiктi көзқарасы
болып танылмайды. Қолжазбалар өңделедi және  авторға қайтарылмайды.